KUNSILL TAL-UNJONI EWROPEA STQARRIJA GĦALL-ISTAMPA It-3009 Laqgħa tal-Kunsill Affarijiet Barranin Lussemburgu, 26 ta' April 2010 Is-Sinjura Catherine ASHTON Rappreżentant Għoli tal-Unjoni għall-Affarijiet Barranin u l- Politika ta' Sigurta Riżultati Prinċipali tal-Kunsill Il-Kunsill Affarijiet Barranin inkluda komponent sostanzjali dwar is-sigurtà u d-difiża bil- parteċipazzjoni tal-ministri tad-difiża. Il-Kunsill adotta konklużjonijiet dwar il-Politika ta' Sigurtà u ta' Difiża Komuni, li jkopru kwistjonijiet attwali u żviluppi dwar il-PSDK, u konklużjonijiet dwar is-sigurtà marittima u ta l- kompitu lir-Rappreżentat Għoli biex, mal-Kummissjoni u l-Istati Membri, tħejji opzjonijiet għal strateġija ta' sigurtà għas-settur marittimu globali . Il-Kunsill, f'sessjoni konġunta tal-ministri tal-affarijiet barranin u tad-difiża, iddiskuta t-triq 'il quddiem dwar l-implimentazzjoni tal-Pjan ta' Azzjoni tal-UE għat-Tisħiħ tal-Impenn fl-Afganistan u l-Pakistan u ħa nota tal-ewwel rapport ta' implimentazzjoni ta' kull sitt xhur. Il-Kunsill adotta konklużjonijiet dwar is-Sudan, il-Burma/Mjanmar u l-Kirgistan. Huwa enfasizza l-ħtieġa tat-tħejjija għall-perijodu ta' wara r-referendum fis-Sudan is-sena d-dieħla u l-importanza kruċjali tal-Ftehim Komprensiv ta' Paċi. Huwa appella għal trasizzjoni paċifika lejn sistema demokratika, ċivili u inklużiva ta' gvern fil-Burma/il-Mjanmar u estenda il-miżuri restrittivi tal-UE kontra l-Burma/il-Mjanmar għal sena oħra. Il-Kunsill enfasizza l-importanza ta' ritorn rapidu għall-ordni pubbliku fil-Kirgistan, bir-riforma kostituzzjonali u t-tħejjijiet għall-elezzjonijiet demokratiċi, u ddikjara din ir-rieda ta' appoġġ għall-implimentazzjoni ta' dawn l-objettivi. Il-Kunsill adotta wkoll sett ta' miżuri restrittivi kontra ċerti persuni u entitajiet fis-Somalja, b'konformità mal-proċess tan-Nazzjonijiet Uniti. PUNTI LI ĠEW DISKUSSI PUNTI OĦRAJN LI ĠEW APPROVATI AFFARIJIET BARRANIN POLITIKA TA' SIGURTÀ U TA' DIFIŻA KOMUNI Operazzjonijiet tal-UE ta' ġestjoni tal-kriżijiet - Parteċipazzjoni ta' pajjiżi terzi…………………………………………… 18 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. POLITIKA KUMMERĊJALI Adeżjoni tal-Afrika ta' Isfel mal-Ftehim ta' Sħubija AKP-UE rivedut ………………………………………………………… 20 PARTEĊIPANTI Belġju: Is-Sur Steven VANACKERE Is-Sur Pieter DE CREM Is-Sur Olivier CHASTEL Repubblika Ċeka: Is-Sur Jan KOHOUT Is-Sur Martin BARTÁK Ministru tal-Affarijiet Barranin Ministru tad-Difiża Segretarju tal-Istat għall-Affarijiet Barranin, responsabbli għat-tħejjija għall-Presidenza tal-UE, fil-Ministeru tal- Affarijiet Barranin Ministru tal-Affarijiet Barranin Ministru tad-Difiża Viċi Prim Ministru u Ministru tal-Affarijiet Barranin Ministru tad-Difiża Ministru tal-Affarijiet Barranin Ministru tad-Difiża Ministru tal-Affarijiet Barranin Segretarju tal-Istat Parlamentari għall-Ministru Federali tad-Difiża Ministru tal-Affarijiet Barranin Ministru tad-Difiża Ministru tal-Affarijiet Barranin Ministru tad-Difiża Ministru Supplenti tal-Affarijiet Barranin Ministru tad-Difiża Ministru tal-Affarijiet Barranin u l-Kooperazzjoni Ministru tad-Difiża Segretarju tal-Istat għall-Unjoni Ewropea Ministru tal-Affarijiet Barranin u Ewropej Ministru tad-Difiża Ministru tal-Affarijiet Barranin Segretarju tal-Istat Għad-Difiża Rappreżentant Permanenti Ambaxxatur tal-KPS Ministru tal-Affarijiet Barranin Ministru tad-Difiża Ministru tal-Affarijiet Barranin Viċi Ministru tad-Difiża Rappreżentant Permanenti Ministru tad-Difiża Ministru tal-Affarijiet Barranin Segretarju tal-Istat, Ministeru tad-Difiża Il-Pajjiżi l-Baxxi: Is-Sur Maxime VERHAGEN Is-Sur Eimert VAN MIDDELKOOP Il-Baronessa Ann TAYLOR Rappreżentant Permanenti Is-Sinjura Catherine ASHTON Viċi Prim Ministru u Ministru tal-Affarijiet Barranin Segretarju Parlamentari għad-Djalogu Pubbliku u l- Informazzjoni fl-Uffiċċju tal-Prim Ministru Ministru tal-Affarijiet Barranin Ministru tad-Difiża Ministru Federali tal-Affarijiet Ewropej u dawk Internazzjonali Ministru tad-Difiża Ministru tal-Affarijiet Barranin Ambaxxatriċi tal-KPS Ministru tal-Affarijiet Barranin Ministru tad-Difiża Nazzjonali Ministru tal-Affarijiet Barranin Segretarju tal-Istat għall-Politika tad-Difiża Ministru tal-Affarijiet Barranin Ministru tad-Difiża Ministru tal-Affarijiet Barranin Ministru tad-Difiża Ministru tal-Affarijiet Barranin Ambaxxatur tal-KPS Ministru tal-Affarijiet Barranin Ministru tad-Difiża Deputy Leader tal-House of Commons u Segretarju Parlamentari Sotto-Segretarju Parlamentari tal-Istat għad-Difiża Internazzjonali u s-Sigurtà Rappreżentant Għoli tal-Unjoni għall-Affarijiet Barranin u l-Politika ta' Sigurtà PUNTI LI ĠEW DISKUSSI SIGURTÀ U DIFIŻA Il-Kunsill inkluda komponent sostanzjali dwar il-Politika ta' Sigurtà u ta' Difiża Komuni (PSDK), bil-parteċipazzjoni tal-ministri tad-difiża. Ir-Rappreżentant Għoli, Catherine Ashton, ippresjediet, il-Hadd filgħaxija, ċena ta' ħidma għall- ministri tad-difiża. Hija aġġornathom dwar it-tħejjijiet għall-istabbiliment tas-Servizz għall-Azzjoni Esterna u mexxiet skambju informali ta' fehmiet dwar is-suġġett. Il-Ministri komplew ukoll id- diskussjonijiet mibdijin fil-laqgħa informali tagħhom f'Palma de Mallorca dwar l-organizzazzjoni ta' ħidmiethom fil-Kunsill Affarijiet Barranin. Il-Ministri skambjaw ukoll fehmiet dwar is- sitwazzjoni attwali u t-triq 'il quddiem għall-operazzjonijiet tal-Politika ta' Sigurtà u ta' Difiża Komuni, b'mod partikolari l-EUFOR Althea fil-Bosnja-Ħerzegovina, l-EU NAVFOR Atalanta u l- Missjoni ta' Taħriġ tal-UE għas-Somalja. Il-Kunsill ħa nota tar-rapport mill-Kap tal-Aġenzija Ewropea għad-Difiża lill-Kunsill dwar l- attivitajiet tal-EDA u adotta konklużjonijiet dwar il-Politika ta' Sigurtà u ta' Difiża Komuni u dwar is-sigurtà marittima. Konklużjonijiet dwar il-PSDK: dok. Konklużjonijiet dwar is-sigurtà marittima: dok. Matul il-laqgħa, il-Kunsill ingħata tagħrif mir-Rappreżentant Għoli dwar il-ħidma li għaddejja, flimkien mal-Kummissjoni, dwar it-tisħiħ tar-rispons rapidu tal-UE għal diżastri naturali u ta' oriġini umana, fid-dawl tal-esperjenza fir-rigward tal-isforzi ta' sokkors b'segwitu għat-terremot fil- Ħaiti. It-Tnejn filgħodu, Catherine Ashton ippresjediet laqgħa tal-bord ta' tmexxija tal-Aġenzija Ewropea għad-Difiża (EDA) fil-marġni tal-Kunsill. Il-Kunsill, f'sessjoni konġunta tal-ministri tal-affarijiet barranin u tad-difiża, iddiskuta t-triq 'il quddiem dwar l-implimentazzjoni tal-Pjan ta' Azzjoni tal-UE għat-Tisħiħ tal-Impenn fl-Afganistan u l-Pakistan u ħa nota tal-ewwel rapport ta' implimentazzjoni ta' kull sitt xhur. Ingħaqad magħhom is-Segretarju Ġenerali tan-NATO, Anders Fogh Rasmussen, għal diskussjoni informali dwar il- kooperazzjoni militari u ċivili u dwar prospetti għal aktar kooperazzjoni bejn l-UE u n-NATO fl- Afganistan. Il-Kunsill iddiskuta t-triq 'il quddiem u r-rwol tal-UE fir-rigward tas-Sudan, u enfasizza b'mod partikolari l-importanza li titkompla l-implimentazzjoni tal-Ftehim Komprenziv ta' Paċi. Huwa adotta l-konklużjonijiet li ġejjin: Il-Kunsill jilqa' l-organizzazzjoni ġeneralment paċifika tal-elezzjonijiet reċenti bħala pass importanti fl-implimentazzjoni tal-Ftehim ta' Paċi Komprensiv u jfaħħar lill-poplu tas- Sudan talli pparteċipa b'mod attiv. L-UE skjerat waħda mill-akbar missjonijiet ta' osservazzjoni tagħha b'rikonoxximent ta' dan l-avveniment importanti fil-proċess ta' trasformazzjoni demokratika fis-Sudan. Waqt li jinnota l-kumplessità tal-elezzjonijiet, il-Kunsill jesprimi tħassib dwar id-defiċjenzi fir-rigward tal-istandards internazzjonali kif ukoll fl-għadd u l-aggregazzjoni tar-riżultati kif identifikati mill-Missjoni ta' Osservazzjoni Elettorali tal-UE. Il-Kunsill jappella lill- awtoritajiet Sudaniżi biex jindirizzaw dawn in-nuqqasijiet fil-ħin biex jippreparaw għall- proċessi ta' votazzjoni futuri fid-dawl tar-rakkomandazzjonijiet tal-MOE fir-rapport finali tagħha. Il-Kunsill jappella lill-awtoritajiet u l-partijiet kollha u l-partijiet interessati l-oħra biex jirrispettaw il-Liġi Elettorali Sudaniża u l-proċeduri legali għall-ilmenti elettorali u biex jonoraw il-Kodiċi ta' Kondotta u d-Dikjarazzjoni dwar Impenji Komuni. Il-Kunsill jappella lill-partijiet kollha biex jirrispettaw bis-sħiħ il-Ftehim Komprensiv ta' Paċi (CPA), biex jagħmlu dak kollu li jistgħu biex jistabbilixxu bażi politika wiesgħa bil- ħsieb tal-implimentazzjoni finali tas-CPA, biex jindirizzaw b'mod urġenti l-kwistjonijiet pendenti u biex jastjenu minn kwalunkwe inizjattivi unilaterali li jistgħu jiddestabilizzaw dan il-proċess. Il-Kunsill jirriafferma l-impenn kontinwu tal-UE li tappoġġa l-implimentazzjoni sħiħa tas- CPA, inkluż it-twettiq ta' referendum f'Abyei, il-konsultazzjonijiet popolari fin-Nofsinhar ta' Kordofan u l-Blue Nile u r-referendum dwar l-awto-determinazzjoni tan-Nofsinhar tas- Sudan f'Jannar 2011. Il-Kunsill jinkoraġġixxi lill-partijiet interessati Sudaniżi kollha biex javvanzaw il- preparazzjonijiet għall-konsultazzjonijiet popolari u r-referendums kif ukoll għall- arranġamenti meħtieġa fiż-żmien ta' wara. Huwa jissottolinja l-importanza li l-Komunità Internazzjonali ssegwi approċċ koerenti f'din il-fażi kruċjali ta' transizzjoni. F'dan ir- rigward, l-UE ser tikkoopera mill-qrib mal-imsieħba internazzjonali u reġjonali prinċipali, inkluż in-NU, l-UA u l-IGAD u tappoġġa lill-Grupp ta' Livell Għoli tal-UA dwar l- Implimentazzjoni mmexxi mill-eks President Thabo Mbeki. Il-Kunsill ifakkar fl-involviment politiku u finanzjaru kontinwat tiegħu fis-Sudan, inkluż permezz ta' għajnuna għall-iżvilupp, għall-benefiċċju tal-popolazzjoni Sudaniża. L-UE hija impenjata li żżomm livell għoli ta' għajnuna umanitarja b'risposta għall-ħtiġijiet fil-post u tħeġġeġ lill-partijiet kollha biex jippermettu aċċess mingħajr xkiel. Fir-rigward tas-sitwazzjoni fid-Darfur, il-Kunsill jirrikonoxxi l-progress miksub fil-proċess ta' paċi ta' Doha taħt it-tmexxija tal-Kap Medjatur tal-UA/NU, Djibril Bassolé. Huwa jinkoraġġixxi lill-partijiet kollha, inkluża s-soċjetà ċivili, biex jagħmlu progress deċiżiv wara l-elezzjonijiet lejn ftehim ta' paċi inklużiv u komprensiv li jindirizza l-kawżi fl- għeruq tal-konflitt. Il-Kunsill jappella mill-ġdid li l-impunità għar-reati l-aktar serji taħt il-liġi internazzjonali ma tista' qatt tiġi aċċettata. Il-Kunsill itenni l-appoġġ tiegħu għall-Qorti Kriminali Internazzjonali (QKI) u jappella lill-GoS sabiex jikkoopera bis-sħiħ mal-QKI skont l- obbligi tiegħu taħt id-dritt internazzjonali." BURMA/IL-MJANMAR Il-Kunsill kellu diskussjoni qasira dwar l-approċċ tal-UE għall-perijodu fit-tul fir-rigward tal- Burma/il-Mjanmar u adotta l-konklużjonijiet li ġejjin: Il-Kunsill jirriafferma l-impenn inaljenabbli tal-UE favur il-poplu ta' Burma/il-Mjanmar. L-UE tibqa' donatur prinċipali għall-pajjiż u tinsab lesta li żżid l-assistenza tagħha lill- poplu ta' Burma/il-Mjanmar, sabiex ittejjeb il-kundizzjonijiet soċjali u ekonomiċi tagħhom. Il-Kunsill jappella lill-awtoritajiet ta' Burma/il-Mjanmar biex jieħdu passi biex iwettqu transizzjoni paċifika għal sistema ta' gvern demokratika, ċivili u inklussiva. Il-Kunsill jissottolinja li l-isfidi politiċi u soċjo-ekonomiċi li qed jiffaċċja l-pajjiż jistgħu jiġu indirizzati biss permezz ta' djalogu ġenwin bejn il-partijiet interessati kollha, inklużi l- gruppi etniċi u l-oppożizzjoni. Il-Kunsill jesprimi t-tħassib serju tiegħu li l-liġijiet elettorali kif ippubblikati kmieni f'Marzu ma jipprevedux elezzjonijiet ħielsa u ġusti u jinnota li l-awtoritajiet ta' Burma/il- Mjanmar għad iridu jieħdu l-passi meħtieġa biex jirrendu l-elezzjonijiet ippjanati għal aktar tard din is-sena proċess kredibbli, trasparenti u inklussiv. Il-Kunsill itenni l-appell tiegħu għar-rilaxx tal-priġunieri u l-ħabsin politiċi, inkluża Daw Aung San Suu Kyi. Il-Kunsill jikkunsidra meħtieġ li jiġu estiżi b'sena oħra l-miżuri restrittivi previsti fid- Deċiżjoni attwali tal-UE. Il-Kunsill jissottolinja li hu lest li jirrevedi, jemenda jew issaħħaħ il-miżuri li hu diġà adotta fid-dawl tal-iżvilupp fuq il-post. L-UE tinsab lesta tirreaġixxi b'mod pożittiv għal progress ġenwin f'Burma/il-Mjanmar. Biex tgħin fil-kisba tal-progress meħtieġ, l-UE hija lesta li tkompli d-djalogu tagħha mal- awtoritajiet ta' Burma/il-Mjanmar u l-partijiet interessati rilevani l-oħra kollha. Hija għandha l-intenzjoni li tibgħat missjoni esploratorja fil-pajjiż, sabiex twettaq taħdidiet ta' livell għoli, bit-tama li tibni fiduċja u li tgħin lill-proċess politiku jimxi 'l quddiem lejn il- miri intiżi. Il-Kunsill jesprimi l-appoġġ qawwi tiegħu għall-ħidma kontinwata tal-Mibgħut Speċjali tal-UE Piero Fassino u tistieden lill-awtoritajiet ta' Burma/il-Mjanmar biex jikkooperaw bis-sħiħ miegħu. Il-Kunsill iħeġġeġ lill-gvern ta' Burma/il-Mjanmar jipparteċipa aktar mal-komunità internazzjonali, fil-ħidma lejn transizzjoni paċifika lejn id-demokrazija. Huwa jirriafferma l-appoġġ tal-UE għall-Bon Offiċji tal-Missjoni tas-Segretarjat Ġenerali tan-NU u jilqa' l- impenn personali kontinwat tiegħu biex imexxi 'l quddiem il-proċess politiku, u jappella lill-awtoritajiet ta' Burma/il-Mjanmar biex jinvolvu ruħhom man-NU b'mod sinifikanti. L- UE ser tkompli tappoġġa b'mod attiv il-grupp ta' ħbieb tas-SĠNU u tqajjem is-sitwazzjoni fil-pajjiż, u l-implikazzjonijiet possibbli tagħha għall-istabblità reġjonali, mal-atturi prinċipali, inkluż l-ASEAN u l-Istati Membri tagħha, l-Istati Uniti, l-Awstralja, iċ-Ċina, l- Indja, il-Ġappun u r-Russja. Il-Kunsill jilqa' d-dikjarazzjoni tal-President tal-ASEAN tad-9 ta' April 2010 mis-16-il Summit, li ssottolinjat l-importanza tar-rikonċiljazzjoni nazzjonali fil-Mjanmar u t-twettiq tal-elezzjonijiet ġenerali b'mod ħieles, ġust u inklussiv. Il-Kunsill jilqa' wkoll id- dikjarazzjonijiet mill-membri individwali tal-ASEAN, kif ukoll il-Ġappun, dwar il-ħtieġa għar-rilaxx tal-priġunieri u l-ħabsin politiċi kollha, inkluża Daw Aung San Suu Kyi. L-UE tistenna b'interess djalogu mill-qrib kontinwat mas-sħab tagħna tal-ASEAN dwar il- kwistjoni - l-okkażjoni li jmiss ser tkun il-laqgħa ministerjali UE/ASEAN li ġejja f'Mejju f'Madrid. Il-Kunsill jilqa' l-adozzjoni tar-Riżoluzzjoni 13/25 tal-Kunsill tad-Drittijiet tal-Bniedem tan-NU, u japprova r-Rapport ta' progress mir-Relatur Speċjali tan-NU, is-Sur Quintana. Huwa jappella lill-awtoritajiet ta' Burma/il-Mjanmar biex jikkooperaw miegħu b'mod kostruttiv u jikkonformaw bis-sħiħ mar-rakkomandazzjonijiet tan-NU, billi jieħdu miżuri urġenti biex iġibu fi tmiem il-ksur tal-liġi internazzjonali dwar id-drittijiet tal-bniedem u dik umanitarja." Ir-Rappreżentant Għoli aġġorna lill-Kunsill dwar il-passi meħuda b'segwitu għall-avvenimenti reċenti fil-Kirgistan u mexxiet diskussjoni dwar aktar azzjoni possibbli tal-UE. Il-Kunsill adotta l- konklużjonijiet li ġejjin: Il-Kunsill segwa mill-qrib l-avvenimenti reċenti li seħħew fil-Kirgistan. Huwa jiddispjaċih għat-telf ta' ħajjiet u għadu mħasseb bis-sitwazzjoni fraġli fil-pajjiż. Il-Kunsill japprezza l- koordinazzjoni mill-qrib u b'suċċess bejn l-UE, l-OSKE u n-NU fil-Kirgistan eżattament wara li seħħ l-inkwiet. Il-Kunsill jissottolinja l-importanza ta' ritorn immedjat għall-ordni pubbliku fil-Kirgistan taħt gvern demokratiku li jirrispetta bis-sħiħ l-istat tad-dritt u d-drittijiet tal-bniedem. Il- Kunsill jappella lill-gvern proviżorju biex jirrispetta l-obbligi u l-impenji internazzjonali kollha tal-Kirgistan f'dan ir-rigward. Il-Kunsill jilqa' l-aħbar tal-gvern proviżorju li jaħdem fuq riforma kostituzzjonali u biex minnufih jagħmel it-tħejjijiet adegwati għal elezzjonijiet demokratiċi. Huwa jappella lill- gvern proviżorju biex jieħu kont tal-opinjonijiet esperti rilevanti tal-Uffiċċju għall- Istituzzjonijiet Demokratiċi u d-Drittijiet tal-Bniedem (ODIHR) u l-Kummissjoni ta' Venezja fl-organizzazzjoni tar-referendum kostituzzjonali u l-elezzjonijiet parlamentari mħabbra għas-27 ta' Ġunju u l-10 ta' Ottubru 2010 rispettivament. Il-Kunsill jistenna b'interess azzjoni konkreta mill-gvern proviżorju fl-oqsma msemmijin hawn fuq u jinsab lest jappoġġa l-implimentazzjoni ta' dawn l-objettivi b'miżuri ta' assistenza, inkluż fil-qafas tal-Istrateġija tal-UE għall-Asja Ċentrali. L-UE ser tkompli ssegwi mill-qrib is-sitwazzjoni fil-Kirgistan u ser tikkoordina l- azzjonijiet tagħha mal-organizzazzjonijiet internazzjonali rilevanti u atturi internazzjonali oħrajn." DIBATTITU STRATEĠIKU DWAR L-ALLOKAZZJONI TAR-RIŻORSI TAL-UE/IR- RELAZZJONIJIET MAL-IMSIEĦBA STRATEĠIĊI Matul l-ikla ta' nofsinhar, b'segwitu għad-diskussjoni tal-Kunsill fil-laqgħa informali "Gymnich" li saret f'Cordoba, ir-Rappreżentant Għoli mexxiet diskussjoni strateġika dwar l-allokazzjoni ta' riżorsi tal-UE għal pajjiżi terzi, bil-ħsieb li titnieda riflessjoni dwar ir-rwol dinji tal-UE u r-relazzjonijiet tagħha mal-imsieħba strateġiċi. AFFARIJIET OĦRAJN Il-Kunsill kellu skambju qasir ta' fehmiet, sakemm issir diskussjoni dettaljata fil-Kunsill Affarijiet Barranin li jmiss; dwar is-sitwazzjoni fis-Somalja u l-importanza tal-ftehimiet ma' pajjiżi fir-reġjun għat-trasferiment għall-prosekuzzjoni ta' pirati suspettati u miżmuma mill-EU NAVFOR Atalanta Il-Ministri ngħataw ukoll preżentazzjoni qasira mill-Ministru tal-Affarijiet Barranin Slovakk, Miroslaw Lajĉák, dwar iż-żjara reċenti tiegħu fil-Kosovo u aġġornament mir-Rappreżentant Għoli dwar ħidmietha fil-Kosovo. PUNTI OĦRAJN APPROVATI AFFARIJIET BARRANIN Burma/il-Mjanmar - Miżuri Restrittivi Il-Kunsill adotta deċiżjoni li ġġedded il-miżuri restrittivi kontra Burma/il-Mjanmar għal tnax-il xahar ieħor sat-30 ta' April 2001, minħabba in-nuqqas ta' titjib fis-sitwazzjoni tad-drittijiet tal- bniedem u n-nuqqas ta' progress sostantiv lejn proċess ta' demokratizzazzjoni inklużiv fil-pajjiż, minkejja l-promulgazzjoni ta' liġi elettorali ġdida u t-tħabbir mill-gvern ta' Burma/il-Mjanmar ta' elezzjonijiet multipartitiċi li ser isiru fl-2010. Id-deċiżjoni temenda wkoll il-lista ta' persuni u impriżi soġġetti għal dawn il-miżuri sabiex jittieħed kont ta' bidliet fil-gvern u korpi uffiċjali oħrajn ta' Burma/il-Mjanmar, kif ukoll fis-sitwazzjonijiet personali tal-individwi kkonċernati, u sabiex tiġi aggornata l-lista ta' kumpanniji li huma kkontrollati mir-reġim militari. Il-miżuri restrittivi jinkludu projbizzjoni fuq il-bejgħ ta' armi lil Burma/il-Mjanmar, iffriżar tal-assi u l-projbizzjoni fuq id-dħul fi stat membru tal-UE u t-transitu minnu ta' persuni li l-attivitajiet tagħhom jimminaw serjament id-demokrazija, ir-rispett għad-drittijiet tal-bniedem u l-istat tad-dritt f' Burma/il-Mjanmar. Somalja - Miżuri Restrittivi Il-Kunsill adotta deċiżjoni dwar miżuri restrittivi kontra ċerti persuni u entitajiet fis-Somalja (dok. Id-deċiżjoni fiha lista ta' persuni u entitajiet soġġetti għal miżuri restrittivi li tfasslet fit-12 ta' April 2010 mill-kumitat tas-sanzjonijiet stabbilit taħt ir-riżoluzzjoni 751 (1992) tal-Kunsill tas-Sigurtà tan-Nazzjonijiet Uniti (KSNU) dwar is-Somalja. Il-miżuri restrittivi kienu introdotti kontra dawk li jfittxu li jipprevjenu jew jimblokkaw proċess politiku paċifiku, jew dawk li jheddu l-istituzzjonijiet federali transitorji tas-Somalja jew tal-missjoni tal-Unjoni Afrikana fis-Somalja (AMISOM) bil- forza, jew jieħdu azzjoni li timmina l-istabbilità fis-Somalja jew fir-reġjun. Id-deċiżjoni timplimenta wkoll ir-riżoluzzjoni 1916 (2010) tal-KSNU tad-19 ta' Marzu 2010 bil- ħsieb li jitnaqqsu ċerti restrizzjonijiet u obbligi skont ir-reġim ta' sanzjonijiet sabiex tkun tista' ssir il-kunsinna ta' provvisti u assistenza teknika minn organizzazzjonijiet internazzjonali u reġjonali u sabiex tiġi żgurata l-kunsinna f'waqtha min-NU ta' għajnuna umanitarja meħtieġa b'mod urġenti. Barra minn hekk, il-Kunsill adotta regolament bil-ħsieb li jiġi żgurat li l-miżuri, li jikkonsistu f'iffriżar ta' assi għal individwi u entitajiet inklużi fil-listi, ikunu applikati b'mod uniformi mill- operaturi ekonomiċi fl-UE (dok. POLITIKA TA' SIGURTÀ U TA' DIFIŻA KOMUNI Operazzjonijiet tal-UE ta' ġestjoni tal-kriżijiet - Parteċipazzjoni ta' pajjiżi terzi Il-Kunsill awtorizza lir-Rappreżentant Għoli biex tiftaħ negozjati bil-ħsieb li jiġu konklużi ftehimiet mal-Albanija, l-Angola, l-Arġentina, l-Awstralja, il-Bosnja-Ħerzegovina, il-Brażil, iċ-Ċilì, iċ-Ċina, il-Kroazja, ir-Repubblika Dominikana, l-Eġittu, dik li kienet ir-Repubblika Jugoslava tal- Maċedonja, l-Indja, il-Ġappun, il-Montenegro, il-Marokk, in-New Zealand, is-Serbja, l-Afrika t' Isfel u l-Istati Uniti, sabiex jiġi stabbilit qafas għall-parteċipazzjoni tagħhom f'operazzjonijiet tal- UE ta' ġestjoni tal-kriżijiet. Attwalment hemm fis-seħħ ħames ftehimiet qafas ta' parteċipazzjoni, bejn l-Unjoni Ewropea u l- Kanada, l-Islanda, in-Norveġja, it-Turkija u l-Ukraina rispettivament. Żvilupp tal-kapaċitajiet militari tal-UE Il-Kunsill ħa nota ta' rapport ta' progress dwar l-iżvilupp ta' kapaċitajiet militari tal-UE, u approva t- trasmissjoni tiegħu lin-NATO għall-informazzjoni (dok. Rapport mill-kap tal-Aġenzija Ewropea għad-Difiża Il-Kunsill ħa nota ta' rapport mill-kap tal-Aġenzija Ewropea għad-Difiża (dok. POLITIKA KUMMERĊJALI Il-Kunsill adotta: Anti-dumping (ħbula/kejbils tal-azzar - aċċessorji ta' tubi/pajpijiet - tessuti magħmulin minn filamenti tal-polyester) Regolament li jestendi d-dazju ta' anti-dumping definittiv impost mir-Regolament 1858/2005 fuq l-importazzjonijiet ta' ħbula u kejbils tal-azzar li joriġinaw, inter alia, fir- Repubblika Popolari taĊ-Ċina għall-importazzjonijiet ta' ħbula u kejbils tal-azzar ikkonsenjati mir-Repubblika tal-Korea, sew jekk iddikjarati li joriġinaw fir-Repubblika tal- Korea kif ukoll jekk le, u li jtemm l-investigazzjoni fir-rigward tal-importazzjonijiet ikkonsenjati mill-Malasja (dok. Regolament li jemenda r-Regolament 1001/2008 li jimponi dazju anti-dumping definittiv fuq l-importazzjonijiet ta' ċerti aċċessorji ta' tubi u pajpijiet, tal-ħadid jew tal-azzar, li (dok. 8080/10); u joriġinaw, inter alia, mill-Malasja Regolament li jemenda r-Regolament 1487/2005 li jimponi dazju anti-dumping definittiv u li jiġbor b'mod definittiv id-dazju proviżorju impost fuq importazzjonijiet ta' ċerti tessuti lesti magħmulin minn filamenti tal- polyester li joriġinaw fir-Repubblika Popolari taċ-Ċina (dok. Adeżjoni tal-Afrika ta' Isfel mal-Ftehim ta' Sħubija AKP-UE rivedut Il-Kunsill adotta deċiżjoni li tapprova l-adeżjoni tal-Afrika ta' Isfel mal-Ftehim ta' Sħubija AKP-UE rivedut (dok. Kunsill ŻEE Il-Kunsill approva l-aġenda proviżorja għat-33 laqgħa tal-Kunsill taż-Żona Ekonomika Ewropea (ŻEE), li ser issir fi Brussell fl-10 ta' Mejju 2010, kif ukoll abbozz ta' konklużjonijiet għal-laqgħa. Id-diskussjonijiet ser jiffokaw fuq l-implikazzjonijiet tal-istrateġija tal-UE "Ewropa 2020" għaż- ŻEE u valutazzjoni tal-funzjonament ġenerali tal-ftehim taż-ŻEE.